Source: http://legislatie.just.ro/Public/DetaliiDocumentAfis/392
Timestamp: 2020-03-29 22:22:52+00:00

Document:
DECRET 151 12/12/1975 - Portal Legislativ
DECRET Nr. 151 din 1975privind autofinantarea unor activităţi ale instituţiilor de stat
Consiliul de Stat al Republicii Socialiste România decretează: + Articolul 1În scopul dezvoltării unor activităţi producătoare de venituri şi pentru realizarea unor acţiuni proprii fără finanţare de la buget, instituţiile de stat pot utiliza veniturile realizate din sursele prevăzute în anexa nr. 1, în vederea autofinantarii integrale sau parţiale a cheltuielilor planificate pentru activităţile menţionate în aceeaşi anexa. + Articolul 2Proiectele planurilor anuale de venituri şi cheltuieli pentru autofinantarea unor activităţi ale instituţiilor de stat, potrivit art. 1, se întocmesc la termenele şi în condiţiile prevăzute pentru întocmirea proiectelor planurilor de venituri şi cheltuieli bugetare. Fondurile pentru investiţii de orice natura, reparaţii capitale de construcţii şi cele pentru retribuirea muncii se cuprind în proiectele planurilor anuale privind autofinantarea unor activităţi ale instituţiilor de stat, în limita indicatorilor repartizaţi cu aceasta destinaţie din planul naţional unic de dezvoltare economico-socială.Planurile centralizate de venituri şi cheltuieli pentru autofinantarea unor activităţi ale instituţiilor de stat se aproba, în termen de cel mult 60 de zile de la adoptarea bugetului de stat de către Marea Adunare Naţionala, astfel: a) de către Ministerul Finanţelor, pentru ministere şi celelalte organe centrale de stat; ... b) de către comitetele executive ale consiliilor populare judeţene şi al municipiului Bucureşti, cu avizul Ministerului Finanţelor, pentru unităţile de subordonare locală. ... Defalcarea pe unităţi a veniturilor şi cheltuielilor prevăzute în planurile centralizate, aprobate potrivit alin. 2, se face de către ministere, celelalte organe centrale de stat şi comitetele executive ale consiliilor populare, conform normelor elaborate de Ministerul Finanţelor. + Articolul 3Cheltuielile prevăzute în planurile de venituri şi cheltuieli aprobate pentru autofinantarea unor activităţi ale instituţiilor de stat pot fi majorate în cursul anului, pentru acţiuni suplimentare, numai în cazul creşterii corespunzătoare a veniturilor proprii. Planurile suplimentare de venituri şi cheltuieli întocmite în acest scop se aproba, cu respectarea prevederilor din prezentul decret, de către ministere, celelalte organe centrale de stat şi comitetele executive ale consiliilor populare judeţene şi al municipiului Bucureşti, cu acordul Ministerului Finanţelor.De asemenea, în cursul anului, pot fi întocmite planuri de venituri şi cheltuieli pentru autofinantarea unor activităţi noi, apărute pe parcurs. Aprobarea acestor planuri se efectuează în condiţiile alineatului precedent.Ministerul Finanţelor poate să modifice planurile de venituri şi cheltuieli aprobate pentru autofinantarea unor activităţi ale instituţiilor de stat, luînd măsuri pentru vărsarea integrală la bugetul de stat a plusului de venituri rezultat, atunci cînd constata ca în plan au fost prevăzute cheltuieli peste necesarul real ori fără baza legală sau ca veniturile au fost subevaluate. + Articolul 4Cheltuielile prevăzute în planurile de venituri şi cheltuieli pentru autofinantarea unor activităţi ale instituţiilor de stat se fac în condiţiile prevăzute de lege pentru finanţarea de la buget a instituţiilor de stat, în limita sumelor aprobate prin planurile respective, a disponibilului din încasări existent şi cu respectarea stricta a destinaţiei stabilite. Virările în cadrul acestor planuri se efectuează, în cazuri justificate, potrivit normelor stabilite pentru virarea creditelor bugetare.Sînt interzise transferurile de venituri de la un plan de venituri şi cheltuieli la altul, în afară cazurilor în care prin anexa nr. 1 la prezentul decret s-a prevăzut altfel. + Articolul 5Veniturile instituţiilor de stat lăsate la dispoziţia acestora pentru autofinantarea unor activităţi se păstrează în conturi distincte, nepurtatoare de dobinzi, la unităţile bancare sau la unităţile Casei de Economii şi Consemnaţiuni, unde acestea au deschise conturile de baza.Aceste venituri pot fi păstrate şi la cooperativele de credit în condiţiile stabilite de reglementările în vigoare. + Articolul 6Veniturile ce se reţin şi se utilizează de Ministerul Apărării Naţionale şi Ministerul de Interne pentru autofinantarea unor activităţi sînt cele prevăzute în anexa nr. 2*). Planificarea, aprobarea, executarea şi controlul planurilor de venituri şi cheltuieli pentru aceste activităţi se fac potrivit dispoziţiilor art. 2-5 şi 11, dacă în anexa nr. 2 nu se prevede altfel.--------- *) Anexa se comunică instituţiilor interesate. + Articolul 7Sumele aflate în conturile instituţiilor de stat la 31 decembrie, din veniturile prevăzute pentru autofinantarea unor activităţi, se reportează în anul următor şi se repartizează, după scăderea obligaţiilor de plată şi a încasărilor anticipate, ca venit la bugetul republican sau local, după caz, în cotele prevăzute în anexele nr. 1 şi 2 sau pentru a fi utilizate potrivit destinaţiilor prevăzute în aceste anexe.Veniturile destinate bugetului se virează pînă la 31 ianuarie al anului următor, dacă în anexele nr. 1 şi 2 sau pe baza acordului Ministerului Finanţelor nu sînt stabilite alte termene. + Articolul 8În scopul realizării unor activităţi producătoare de venituri, instituţiile de stat pot organiza, cu aprobarea, după caz, a ministerelor, celorlalte organe centrale de stat sau a comitetelor executive ale consiliilor populare judeţene şi al municipiului Bucureşti, subunitati cu gestiune economică, fără personalitate juridică, potrivit anexei nr. 3.Aceste subunitati pot avea independenta operativă, cont la banca, pot beneficia de credite bancare, pot încheia contracte prin împuternicire de reprezentare şi pot avea relaţii economice şi financiare, prin delegare, în limita împuternicirilor stabilite de instituţia de stat de care aparţin. Subunitatile prevăzute la alineatul precedent calculează şi vărsa amortizarea pentru fondurile fixe cu care sînt înzestrate, potrivit normelor legale în vigoare.Beneficiile realizate în cadrul planului şi peste plan de subunitatile prevăzute mai sus, rămase după plata premiilor calculate în condiţiile reglementărilor în vigoare, se repartizează în proporţie de pînă la 50% la dispoziţia subunitatii în cauza, pentru funcţionarea subunitatii şi dezvoltarea bazei sale materiale, iar diferenţa, la bugetul de stat.Planificarea, finanţarea, creditarea, evidenta şi încheierea bilanţurilor contabile pentru subunitatile prevăzute la acest articol se efectuează potrivit normelor în vigoare referitoare la unităţile economice de stat, adaptate la specificul acestor subunitati de către organele centrale de stat interesate, cu avizul Ministerului Finanţelor. + Articolul 9Ministerul Finanţelor, Ministerul Agriculturii şi Industriei Alimentare şi comitetele executive ale consiliilor populare judeţene pot stabili, în raport cu volumul veniturilor şi cheltuielilor, ca prevederile art. 8 privind acordarea de credite bancare, calcularea şi vărsarea amortismentelor şi repartizarea beneficiului să se aplice şi oficiilor de îmbunătăţiri funciare şi proiectari construcţii în agricultura, precum şi întreprinderilor pentru executarea lucrărilor de imbunatatire şi exploatare a pajiştilor. + Articolul 10Cantinele pentru elevi şi studenţi întocmesc planuri anuale de încasări şi de plati, cu respectarea prevederilor art. 2 alin. 1. Aceste planuri se aproba de către ministerele, celelalte organe centrale de stat şi comitetele executive ale consiliilor populare judeţene sau al municipiului Bucureşti cărora le sînt subordonate instituţiilor de învăţămînt pe lîngă care funcţionează aceste cantine.La partea de încasări a planului se cuprinde contravaloarea meselor servite, exclusiv regia, iar la partea de plati se cuprind sumele pentru acoperirea cheltuielilor privind procurarea alimentelor.Executarea planurilor anuale prevăzute la primul alineat se va face în condiţiile prevăzute la art. 4 şi 5.Sumele rămase în cont la 31 decembrie, provenite din încasările realizate, se reportează în anul următor pentru dezvoltarea bazei materiale a cantinei. + Articolul 11Controlul gestionar de fond asupra realizării veniturilor şi efectuării cheltuielilor prevăzute în planurile de venituri şi cheltuieli aprobate pentru autofinantarea unor activităţi ale instituţiilor de stat, precum şi asupra gospodăririi mijloacelor materiale şi băneşti aflate la dispoziţia acestora şi a unităţilor prevăzute la art. 8, 9 şi 10 din prezentul decret, se face de către organele de control financiar intern, precum şi de celelalte organe de inspecţie şi control, potrivit normelor legale.Instituţiile de stat cărora li s-au aprobat planuri de venituri şi cheltuieli pentru autofinantarea unor activităţi vor lua toate măsurile ce se impun în vederea realizării şi depăşirii veniturilor planificate. În cazul nerealizarii integrale a veniturilor prevăzute în plan, ele au obligaţia de a diminua în mod corespunzător volumul cheltuielilor. Se interzice efectuarea de cheltuieli din fonduri bugetare pentru acţiuni şi lucrări care pot fi realizate, potrivit prezentului decret, exclusiv din planurile de autofinanţare. + Articolul 12Anexele nr. 1-4 fac parte integrantă din prezentul decret. + Articolul 13În vederea extinderii autofinantarii unor activităţi ale instituţiilor de stat, Consiliul de Miniştri poate stabili şi alte surse de venituri şi destinaţii decît cele prevăzute în anexele nr. 1 şi 2, precum şi alte sectoare de activitate decît cele din anexa nr. 3, în care se vor putea organiza, potrivit art. 8, subunitati cu gestiune economică, fără personalitate juridică. + Articolul 14Prevederile prezentului decret se aplică cu începere de la 1 ianuarie 1976. Pe aceeaşi dată se abroga actele şi dispoziţiile normative prevăzute în anexa nr. 4. + Anexa 1 VENITURI CE SE REŢIN DE INSTITUŢIILE DE STAT PENTRU AUTOFINANŢARE
+ Anexa 3 SUBUNITATI CE POT FUNCŢIONA ÎN SUBORDINEA INSTITUŢIILOR DE STAT ÎN CONDIŢIILE ART. 8 DIN DECRET
+ Anexa 4 ACTE ŞI DISPOZIŢII NORMATIVE CARE SE ABROGA- Hotărîrea Consiliului de Miniştri nr. 2200/1953 privind aprobarea regulamentului de organizare şi funcţionare a gospodariilor agricole anexe de pe lîngă instituţii, întreprinderi şi organizaţii economice de stat, publicată în Colecţia de hotărîri şi dispoziţii ale Consiliului de Miniştri nr. 45 din 7 iulie 1953.- Hotărîrea Consiliului de Miniştri nr. 621/1954 privind înfiinţarea, organizarea şi finanţarea gospodariilor anexe de pe lîngă instituţii, întreprinderi şi organizaţii economice de stat, publicată în Colecţia de hotărîri şi dispoziţii ale Consiliului de Miniştri nr. 25 din 13 mai 1954.- Hotărîrea Consiliului de Miniştri nr. 2474/1955 privind regimul restaurantelor-cantina ale caselor universitarilor din Bucureşti, Cluj, Iaşi şi Timişoara.- ART. 31 din Hotărîrea Consiliului de Miniştri nr. 1880/1959 cu privire la proiectul bugetului de stat pe anul 1960 şi pentru unele măsuri cu caracter financiar.- Hotărîrea Consiliului de Miniştri nr. 1674/1960 privind constituirea şi folosirea mijloacelor speciale extrabugetare, publicată în Colecţia de hotărîri şi dispoziţii ale Consiliului de Miniştri nr. 42 din 21 noiembrie 1960.- Alin. 2 şi 3 din art. 17 al Hotărîrii Consiliului de Miniştri nr. 160/1960 privind reglementarea drepturilor sociale cuvenite personalului militar din Ministerul Forţelor Armate şi Ministerul Afacerilor Interne.- Hotărîrea Consiliului de Miniştri nr. 249/1961 privind constituirea unor mijloace extrabugetare la dispoziţia Ministerului Forţelor Armate.- ART. 14 din Hotărîrea Consiliului de Miniştri nr. 1053/1962 cu privire la unele măsuri pentru acordarea de burse şi alte forme de sprijin material elevilor din învăţămîntul de cultura generală, artistic şi mediu pedagogic, republicată în Colecţia de hotărîri şi dispoziţii ale Consiliului de Miniştri nr. 45 din 27 decembrie 1963.- ART. 2 şi 15 din Hotărîrea Consiliului de Miniştri nr. 500/1965 privind organizarea excursiilor, taberelor şcolare şi a coloniilor de preşcolari.- Hotărîrea Consiliului de Miniştri nr. 1469/1966 privind acordarea de dotatii bugetare unor publicaţii periodice.- Hotărîrea Consiliului de Miniştri nr. 1503/1966 privind modificarea Hotărîrii Consiliului de Miniştri nr. 1674/1960, publicată în Buletinul Oficial al Republicii Socialiste România, Partea I, nr. 47 din 28 iulie 1966.- Hotărîrea Consiliului de Miniştri nr. 715/1966 pentru modificarea Hotărîrii Consiliului de Miniştri nr. 1674/1960 privind constituirea şi folosirea mijloacelor speciale extrabugetare, publicată în Buletinul Oficial al Republicii Socialiste România, Partea I, nr. 18 din 25 aprilie 1966.- ART. 20 din Hotărîrea Consiliului de Miniştri nr. 1054/1962 privind acordarea de burse şi alte forme de sprijin material studenţilor de la cursurile de zi, republicată în Buletinul Oficial al Republicii Socialiste România, Partea I, nr. 104 din 5 decembrie 1967.- ART. 8 din Hotărîrea Consiliului de Miniştri nr. 361/1964 privind organizarea excursiilor, taberelor şi coloniilor de preşcolari în anul 1964, publicată în Colecţia de hotărîri şi dispoziţii ale Consiliului de Miniştri nr. 28 din 15 iunie 1964.- ART. 1 şi 6 din Hotărîrea Consiliului de Miniştri nr. 326/1967 privind constituirea şi folosirea ca mijloace speciale extrabugetare a sumelor încasate de către Ministerul Forţelor Armate, pentru lucrările şi prestaţiile efectuate în favoarea Ministerului de Construcţii pentru Industria Chimica şi Rafinarii, precum şi stabilirea unor drepturi pentru militarii care participa la executarea acestor lucrări.- ART. 7 din Hotărîrea Consiliului de Miniştri nr. 1409/1967 privind înfiinţarea Centrului de antrenament şi perfecţionare a personalului din aeronautica civilă, publicată în Buletinul Oficial al Republicii Socialiste România, Partea I, nr. 57 din 26 iunie 1967.- ART. 1 pct. 20 din Hotărîrea Consiliului de Miniştri nr. 585/1969 privind exercitarea unor atribuţii largite de către ministere şi întreprinderi în perioada de experimentare a măsurilor de perfecţionare a conducerii şi planificarii economiei naţionale, publicată în Buletinul Oficial al Republicii Socialiste România, Partea I, nr. 43 din 27 martie 1969.- ART. 1 şi 5 din Hotărîrea Consiliului de Miniştri nr. 2041/1969 privind constituirea şi folosirea ca mijloace speciale extrabugetare a sumelor încasate de către Ministerul Forţelor Armate, pentru lucrările şi prestaţiile efectuate în agricultura, precum şi stabilirea unor drepturi pentru personalul care participa la executarea acestor lucrări.- Hotărîrea Consiliului de Miniştri nr. 21/1970 privind completarea, extinderea şi prelungirea aplicării Hotărîrii Consiliului de Miniştri nr. 326/1967.- ART. 2 şi 5 din Hotărîrea Consiliului de Miniştri nr. 1210/1970 privind organizarea ergoterapiei în unităţile medico-sanitare şi de asistenţa socială, publicată în Buletinul Oficial al Republicii Socialiste România, Partea I, nr. 106 din 3 septembrie 1970.- Hotărîrea Consiliului de Miniştri nr. 482/1971 privind extinderea prevederilor Hotărîrii Consiliului de Miniştri nr. 1674/1960, publicată în Buletinul Oficial al Republicii Socialiste România, Partea I, nr. 53 din 1 mai 1971.- Hotărîrea Consiliului de Miniştri nr. 874/1971 privind modificarea art. 1 din Hotărîrea Consiliului de Miniştri nr. 326/1967.- ART. 7 şi 8 din Hotărîrea Consiliului de Miniştri nr. 2080/1968 privind organizarea căminelor-atelier, publicată în Buletinul Oficial al Republicii Socialiste România, Partea I, nr. 124 din 21 septembrie 1968.- ART. 4 alin. 4 şi 5 din Hotărîrea Consiliului de Miniştri nr. 773/1972 privind unele măsuri referitoare la organizarea producţiei cinematografice şi difuzării filmelor, publicată în Buletinul Oficial al Republicii Socialiste România, Partea I, nr. 78 din 18 iulie 1972.- Hotărîrea Consiliului de Miniştri nr. 213/1973 pentru completarea art. 8 al Hotărîrii Consiliului de Miniştri nr. 1674/1960 privind constituirea şi folosirea mijloacelor extrabugetare, publicată în Buletinul Oficial al Republicii Socialiste România, Partea I, nr. 22 din 4 martie 1973.- Hotărîrea Consiliului de Miniştri nr. 1612/1973 pentru modificarea Hotărîrii Consiliului de Miniştri nr. 1674/1960 privind constituirea şi folosirea mijloacelor extrabugetare.- ART. 14 din Hotărîrea Consiliului de Miniştri nr. 354/1974 privind măsuri pentru generalizarea primei trepte a învăţămîntului liceal, publicată în Buletinul Oficial al Republicii Socialiste România, Partea I, nr. 62 din 16 aprilie 1974.--------------

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9
 Articolul 10
 Articolul 11
 Articolul 12
 Articolul 13
 Articolul 14